b'\n_START_ARTICLE_\nAccent (udtale)\n_START_SECTION_\nAccent i fremmedsprog\n_START_PARAGRAPH_\nOrdet bruges f\xc3\xb8rst og fremmest om den accent, som den, der er fyldt ca. 12 \xc3\xa5r og l\xc3\xa6rer et fremmedsprog, har i st\xc3\xb8rre eller mindre grad. En fransktalende, der l\xc3\xa6rer dansk som voksen, vil derfor have en "fransk accent" p\xc3\xa5 dansk, og en dansker, der l\xc3\xa6rer fransk som voksen, vil have en "dansk accent" p\xc3\xa5 fransk._NEWLINE_Der er stor forskel p\xc3\xa5, hvor udpr\xc3\xa6get denne accent vil v\xc3\xa6re afh\xc3\xa6ngigt af forskellen mellem de to sprogs lydsystemer og elevens evne til at imitere det fremmede sprog.'